b'\n_START_ARTICLE_\nJolanta Palidauskait\xc4\x97\n_START_PARAGRAPH_\nJolanta Palidauskait\xc4\x97(g.1964 m. rugs\xc4\x97jo 29 d. Ukmerg\xc4\x97je - 2011 m. rugs\xc4\x97jo 10 d.) \xe2\x80\x93 Lietuvos sociolog\xc4\x97, politolog\xc4\x97, socialini\xc5\xb3 moksl\xc5\xb3 daktar\xc4\x97, profesor\xc4\x97.\n_START_SECTION_\nBiografija\n_START_PARAGRAPH_\n1982 m. baig\xc4\x97 Ukmerg\xc4\x97s 5-\xc4\x85 vidurin\xc4\x99 mokykl\xc4\x85. 1987 m. baig\xc4\x97 Vilniaus universiteto istorijos fakultet\xc4\x85 ir \xc4\xafgijo istorijos d\xc4\x97stytojo kvalifikacij\xc4\x85. 1987 \xe2\x80\x93 1996 m.  dirbo Kauno technologijos universitete. 1996 m. KTU apgyn\xc4\x97 daktaro disertacij\xc4\x85 Lietuvos politin\xc4\x97s kult\xc5\xabros raida valstybingumo atk\xc5\xabrimo ir \xc4\xaftvirtinimo laikotarpiu (mokslo kryptis- sociologija). 1997 m. suteiktas docento pedagoginis  vardas. Nuo 1997 m. dirbo Socialini\xc5\xb3 moksl\xc5\xb3 Vie\xc5\xa1ojo administravimo katedroje. 2004\xe2\x80\x932006 m. dirbo \xc5\xa0iauli\xc5\xb3 universiteto Vie\xc5\xa1ojo administravimo katedros docente. 2002-2003 m. dirbo docente Tarptautin\xc4\x97je vadybos mokykloje (ISM), Kaune.\n_START_SECTION_\nMokslin\xc4\x97 veikla\n_START_PARAGRAPH_\nPaskelb\xc4\x97 43 publikacijas: i\xc5\xa1 j\xc5\xb3: 2 knygos (vadov\xc4\x97lis ir metodin\xc4\x97 priemon\xc4\x97); 7 knyg\xc5\xb3 skyriai; 12 konferencij\xc5\xb3 prane\xc5\xa1im\xc5\xb3, 23 straipsniai moksliniuose leidiniuose apie politin\xc4\x99 kult\xc5\xabr\xc4\x85, etik\xc4\x85 vie\xc5\xa1ajame administravime ir su korupcija susijusiais klausimais; 4 straipsniai atiduoti spaudai. I\xc5\xa1 j\xc5\xb3 9 straipsniai Lietuvos mokslo tarybos patvirtinto s\xc4\x85ra\xc5\xa1o tarptautin\xc4\x97se duomen\xc5\xb3 baz\xc4\x97se referuojamuose leidiniuose. _NEWLINE_Mokslini\xc5\xb3 tyrim\xc5\xb3 sritys: vie\xc5\xa1ojo administravimo ir valstyb\xc4\x97s tarnybos etika; korupcija ir antikorupcija; personalo vadyba vie\xc5\xa1ojo administravimo organizacijose; pilietin\xc4\x97 visuomen\xc4\x97; Lietuvos polin\xc4\x97 kult\xc5\xabra.'